રાજકોટમાંથી ફટાકડાની કુલ ૧૨૪ અરજી આવી છે જે પૈકી ૧૭ મંજૂર કરવામાં આવી છે. જો કે બાકીની ૧૦૭ અરજી નામંજૂર નથી કરાઈ પરંતુ તેમનું સ્થળ નિરીક્ષણ કરવાનું બાકી છે. જો કે આજે સરદાર જયંતી નિમિત્તે એકતા યાત્રા અને ‘રન ફોર યુનિટી'નો કાર્યક્રમ બાકી હોય તેમાંથી નવરા થઈએ એટલે સ્થળ નિરીક્ષણ અને ચેકિંગ સહિતની કાર્યક્રમ હાથ ધરશું ! -બી.જે.ઠેબા, ડે.ચીફ ફાયર ઓફિસર. ડેપ્યુટી ચીફ ફાયર ઓફિસર ઠેબાએ જણાવ્યું હતું કે દિવાળીના દિવસે રાજકોટમાં હંગામી ફાયર સ્ટેશન ઉભું કરવામાં આવશે જેમાં એક ફાયર ફાઈટર ઉપરાંત જવાનો તૈનાત રખાશે. જ્યારે ફટાકડા વેચાણના હબ ગણાતાં સદરબજાર, પંચાયત ચોક, નાનામવા, પેડક રોડ સહિતના સ્થળોએ ફાયર ફાઈટર તૈનાત રહેશે.